PROCEDIMENT DE MATRÍCULA (CURS ACADÈMIC 2006/07) - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/356)
  + [Valencià](/va/acuerdo/356)






Selector de idioma

Leer

* [Español](/es/acuerdo/356)
* [Valencià](/va/acuerdo/356)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PROCEDIMENT DE MATRÍCULA (CURS ACADÈMIC 2006/07)[Butlletí Oficial Universitat d'Alacant](/ca/Publicacion)
=========================================================================================================

Secretaria General

Butlletí Oficial Universitat d'Alacant





PROCEDIMENT DE MATRÍCULA (CURS ACADÈMIC 2006/07)

Data d'aprovació
:   29/06/2006

Data de publicació
:   06/07/2006

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=356.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/356)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/356)
  + [Compartir acuerdo en 

    X](https://twitter.com/intent/tweet?via=UA_Universidad&text=PROCEDIMENT DE MATRÍCULA (CURS ACADÈMIC 2006/07)&url=https://www.boua.ua.es/va/acuerdo/356)

**Títol:** PROCEDIMENT DE MATRÍCULA (CURS ACADÈMIC 2006/07)

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 29 de juny de 2006

PROCEDIMENT DE MATRÍCULA (CURS 2006-2007)  
    
 El present document estableix el procediment de matrícula a l'Universitat d'Alacant per als estudis oficials regulats en el Reial Decret 1497/ 1987, de 27 de novembre (BOE 14.12.1987) pel qual s'estableixen les directrius generals comunes dels plans d'estudis dels títols universitaris de caràcter oficial, el RD 56/2005, de 21 de gener, pel qual es regulen els estudis universitaris oficials de Postgrau i el Reial Decret 778/1998, de 30 d'abril, pel qual es regula el tercer cicle d'estudis universitaris, l'expedició i obtenció del títol de doctor i altres estudis de postgrau, així com els estudis propis de postgrau i especialització.  
    
    
 1. CONVOCATÒRIA  
    
 El mes de juny, la Universitat d’Alacant publica la convocatòria de matrícula en els diferents estudis per al curs acadèmic següent. Aquesta convocatòria inclourà el calendari d’introducció de dades i de presentació de documentació, la informació relativa a la sala d’automatrícula i la relació de la documentació que ha d’aportar l’alumne en cada cas.  
    
 La Universitat podrà comunicar la convocatòria de forma individualitzada a l’alumne del curs anterior i al que ha sigut admès per a iniciar estudis amb límit màxim d’alumnes (LMA).  
    
    
 2. SALA D’AUTOMATRÍCULA  
    
 La sala d’automatrícula està situada a la planta baixa de la Biblioteca General.  
    
 És una de les sales d’informàtica d'accés lliure que qualsevol membre de la comunitat universitària pot utilitzar de dilluns a divendres, de les 8.30 a les 21.00 hores. Durant el període de matrícula aquest horari es redueix, ja que s’utilitza perquè es matricule l’alumne. L’horari i l’ús de la sala d’automatrícula queden, per tant, de la manera següent:  
    
 PERÍODE-ÚS EXCLUSIU DE MATRÍCULA (excepte dissabtes i festius)  
    
 Del 06/09 al 15/09: de 8.45 a 14.15 h                            
 Del 18/09 al 11/10: de 8:45 a 19.45 h                             
 Del 16/10 al 20/10: de 8.45 a 14.15 h                             
  
    
 PERÍODE- ACCÉS LLIURE  
                                                                   
 Del 06/09 al 15/09: de 14.15 a 21.00 h  
    
 Del 18/09 al 11/10: de 19.45 a 21.00 h  
    
 El dia 13 d’octubre: de 8.30 a 21.00 h  
    
 Del 16/10 al 20/10: de 14.15 a 21.00 h  
    
 Del 23/10 al 31/10: de 8.30 a 21.00 h  
    
    
    
 Durant l’horari d’ús exclusiu de matrícula hi haurà becaris que ajudaran a solucionar qualsevol tipus de dubte que puga sorgir en el moment de formalitzar la matrícula.  
    
    
   
    
 3. INTRODUCCIÓ DE DADES  
    
 L’alumne accedeix al programa d’automatrícula mitjançant el Campus Virtual, en el web de la UA (http://www.ua.es/va/index.html), s’identifica amb el DNI i la clau secreta, i hi introdueix les dades de matrícula seguint les instruccions del programa.  
    
 Acabada la introducció de les dades, l’alumne obtindrà un informe de la matrícula, que contindrà la relació de les assignatures matriculades i el càlcul aproximat de l’import de la matrícula. Aquest informe no té cap validesa com a acreditació, però és un comprovant per a l’alumne de la introducció de dades que ha fet.  
    
 Important: Segons el que estableix l'article 145.3 del Decret Legislatiu 1/2005, de 25 de febrer (DOGV de 22 de març de 2005), del Consell de la Generalitat Valenciana, pel qual s'aprova el text refós de la Llei de taxes de la Generalitat Valenciana, l'alumne que inicie estudis s'ha de matricular del curs complet o del total de crèdits corresponents a la càrrega lectiva assignada al primer curs en el pla d'estudis o, si aquesta no està especificada, de 60 crèdits com a mínim.   
    
 3.1. ALUMNES DE PRIMER I SEGON CICLE  
    
 3.1.1. ALUMNES DE NOU INGRÉS  
    
 -    Si han obtingut plaça en la preinscripció de juny: del 6 al 12 / 09  
      (moviment de llistes per a cobrir les vacants que hagen quedat): 13, 14 i 15 / 09  
      Termini per a confirmar que es vol continuar en llista d’espera: 18 i 19 / 09  
    
 -    Si volen ingressar en un estudi de 2n cicle: del 6 al 13 / 09  
      (moviment de llistes per a cobrir les vacants que hagen quedat): 14 i 15 / 09  
 Termini per a confirmar que es vol continuar en llista d’espera: 18 / 09  
    
 -    Si volen ingressar en un estudi de 2n cicle (després de la convocatòria de setembre): del 16 al 20 / 10  
      (moviment de llistes per a cobrir les vacants que hagen quedat): 23 / 10  
 Termini per a confirmar que es vol continuar en llista d’espera: 24 / 10  
    
 -    Si han obtingut plaça en la preinscripció de setembre: del 18 al 20 / 10  
      (moviment de llistes per a cobrir les vacants que hagen quedat): 23 i 24 / 10  
      Termini per a confirmar que es vol continuar en llista d’espera: 25 i 26 / 10  
    
    
 3.1.2. ALUMNES QUE CONTINUEN ESTUDIS  
    
 Seran citats per a una data concreta, per ordre de menor a major nombre de crèdits pendents per a obtenir el títol. Podran introduir-hi les dades i modificar-les des del dia de la citació fins al final del període corresponent:   
    
 -    Si ho han aprovat tot al juny: del 6 al 15 / 09  
 -    Si tenen alguna assignatura pendent per a setembre: del 18 / 09 al 4 / 10  
    
 3.1.3. ALUMNES QUE ACCEDEIXEN A SEGON CICLE EN ESTUDIS DE PRIMER I SEGON CICLE  
    
 L'alumne que desitge accedir a un segon cicle d'un estudi de primer i segon cicle, que no siga continuació del primer cicle cursat, haurà de presentar les sol·licituds de preinscripció en la secretaria del centre, en els terminis que aquest establisca.  
    
   
    
 3.1.4. MODIFICACIÓ DE MATRÍCULA  
   Només podran modificar la matrícula els alumnes que ja estiguen matriculats, excepte els de primer curs que hagen obtingut plaça en la preinscripció de juny.   El període oficial per a modificar la matrícula serà del 5 a l’11 d’octubre. No obstant, els alumnes podran realitzar modificacions des que es matriculen fins al dia 4 d’octubre.    
  
3.2.   ALUMNES DE MÀSTERS OFICIALS  
    
 Les sol·licituds de preinscripció es realitzaran amb un formulari a través de la pàgina web del CEDIP (http://www.ua.es/cedip/index.htm) del 28 de juny al 18 de juliol. La matrícula es realitzarà al centre responsable del Màster de l'11 al 20 de setembre.  
    
 En cas que quedaren vacants, s'obrirà un nou termini de preinscripció del 21 al 30 de setembre, i de matrícula del 5 al 11 d'octubre.  
    
 3.3. ALUMNES DE TERCER CICLE  
    
 Sol·licituds de preinscripció. Del 3 al 24 de juliol, l’alumne sol·licitarà l’admissió en el departament coordinador del programa de doctorat que vulga cursar.  
    
 Els departaments podran establir terminis de preinscripció per a les places que queden vacants.  
    
 Matriculació: del 16 al 25 d’octubre.  
    
 3.4. ALUMNES D’ESTUDIS PROPIS DE POSTGRAU I ESPECIALITZACIÓ  
    
 Dependrà dels terminis que s’establisquen específicament per a cada curs.  
    
 3.5. LLIURAMENT D’ACTES  
    
 Perquè l’alumne puga matricular-se correctament és necessari que el personal docent lliure en la secretaria del centre les actes del curs anterior (2005-2006) emplenades i signades en el termini establit pel Consell de Govern en la sessió del 22 de març de 2005:  
    
 Convocatòria de juny: abans del 14 de juliol  
 Convocatòria de setembre: abans del 29 de setembre  
   4. PRESENTACIÓ DE DOCUMENTACIÓ    
 4.1. PRESENTACIÓ DE DOCUMENTACIÓ  
    
 L’alumne ha de lliurar en la secretaria del centre la documentació que cal aportar, segons s’explica en la convocatòria. Si ho prefereix pot remetre la documentació per correu, fent constar en cada document el nom i cognoms, el número de DNI, NIE o Passaport i l’estudi en què es matricula.  
    
 Si hi haguera algun error o deficiència en la documentació presentada, la secretaria el comunicarà a l’alumne perquè solucione el problema. En cas que l'alumne no presentara la documentació requerida, es procedirà, prèvia notificació, a l'anul·lació de la seua matrícula.   
    
 La sol·licitud de beca es presentarà en el pavelló d’Alumnat.  
    
   
    
 4.2. ALUMNES DE PRIMER I SEGON CICLE  
    
 La documentació (detallada en l’annex I) s’haurà de presentar en la secretaria del centre en persona o per correu certificat, excepte la sol·licitud de beca que es presentarà en el pavelló d’Alumnat.  
    
 Es recomana presentar la documentació el mateix dia de la matrícula. El termini per a presentar-la acaba el 31 d’octubre.  
    
 4.3. ALUMNES DE MÀSTERS OFICIALS  
    
 PREINSCRIPCIÓ  
    
 La documentació necessària per a realitzar la preinscripció s'indicarà en cada màster oficial i es podrà consultar en el web del Centre d'Estudis de Doctorat i Postgrau (CEDIP) <http://www.ua.es/va/cedip/>.  
    
 Aquesta documentació es presentarà en el CEDIP i el termini és el següent:  
    
 ·         del 28 de juny al 18 de juliol, per als qui sol·liciten l'admissió en juny-juliol.  
 ·         del 21 al 30 de setembre, per als qui sol·liciten l'admissió al setembre  
    
 MATRÍCULA  
    
 La documentació (relacionada en l'annex II) necessària per a realitzar la matrícula es presentarà a la Secretaria del Centre responsable del Màster.  
    
 El termini per a presentar-la és el següent:  
    
 ·         de l'11 al 20 de setembre, els qui hagen obtingut plaça en la preinscripció de juny-juliol  
 ·         del 5 al 11 d'octubre, els qui hagen obtingut plaça en la preinscripció de setembre  
    
 4.4. ALUMNES DE TERCER CICLE  
    
 Del 2 al 13 d’octubre, l’alumne ha de presentar en la secretaria del Centre d’Estudis de Doctorat i Postgrau (CEDIP) l’imprès d’admissió emplenat pel departament responsable i la documentació necessària per a la matrícula (detallada en l’annex III). El CEDIP comunicarà la clau d’accés per a fer la matrícula a través d’Internet.  
    
 4.5. ALUMNES D'ESTUDIS PROPIS DE POSTGRAU I ESPECIALITZACIÓ  
    
 En els terminis que s'establisquen per a cada estudi, l'alumne haurà de presentar en el CEDIP (Negociat d'Estudis Propis de Postgrau i Especialització) la documentació necessària per a la matrícula (relacionada en l'annex VI).   
    
 Les beques per a aquest tipus d'estudis es regeixen per una normativa pròpia. La convocatòria de beques per a cada curs acadèmic l'aprova la Comissió de Beques d'Estudis Propis de Postgrau i Especialització i es publica en la pàgina web del CEDIP: <http://www.ua.es/va/cedip/>  
    
 5. CARTA DE PAGAMENT DE MATRÍCULA  
    
 Aquest apartat no serà d'aplicació per als estudis no oficials de postgrau.  
    
 5.1. EMISSIÓ DE LES CARTES DE PAGAMENT  
    
 Acabat el període d’introducció de dades i de recepció de documentació, i després de les oportunes comprovacions, la Universitat emetrà les cartes de pagament del primer termini de les taxes de matrícula en la primera setmana de novembre de 2006, i les del segon termini, a mitjan gener de 2007.  
                                           
    
 Amb posterioritat a l'emissió de les cartes de pagament es procedirà al cobrament per domiciliació bancària. Prèviament a efectuar el càrrec en compte, l'alumne rebrà l'avís de cobrament amb informació sobre la sol·licitud de matrícula.  
    
 L’alumne que sol·licita beca no podrà domiciliar el pagament.  
    
    
 5.2. JUSTIFICANT DE PAGAMENT  
    
 Una vegada efectuat el càrrec de la carta de pagament de matrícula en el compte designat per l’alumne, és responsabilitat de l’entitat bancària l’enviament del justificant de pagament al domicili d'aquest.  
    
 En cas que el pagament es faça en efectiu, el justificant serà la carta de pagament amb la validació mecànica, el segell de l’entitat financera on s’haja efectuat o, si escau, el comprovant del caixer automàtic.  
    
 5.3 CARTA DE PAGAMENT DE MATRÍCULA    
 La carta de pagament de la matrícula pot incloure els conceptes següents:  
    
 ·         Activitat docent: segons les dades que introdueix l’alumne i que consten en el seu expedient.  
 ·         Obertura d’expedient: cada vegada que s’accedeix a un estudi en la Universitat d’Alacant (en el cas de simultaneïtat d’estudis es pagarà per cada estudi).  
    
 ·         Expedició de targeta d’identitat: es pagarà cada vegada que l’alumne es matricula (en el cas de simultaneïtat d’estudis, es pagarà una sola vegada cada curs).  
    
 ·         Expedició de certificat de la prova d’aptitud per a l’accés a la Universitat.  
 ·         Quota de l’assegurança escolar obligatòria o voluntària.   
 ·         Aplicació, si escau, de l’import mínim a què fa referència l’article 146.7 del Decret Legislatiu 1/2005, de 25 de febrer (DOGV de 22 de març de 2005), del Consell de la Generalitat Valenciana, pel qual s'aprova el text refós de la Llei de taxes de la Generalitat Valenciana.  
    
 5.4. TAXA DE MATRÍCULA    
 L’import de les taxes de matrícula es calcula segons el que disposa el Decret Legislatiu 1/2005, de 25 de febrer, ja esmentat, i aplicant les tarifes que cada any fixa el Consell de la Generalitat Valenciana.  
    
 5.5. EXEMPCIONS I BONIFICACIONS    
 Només s’aplicaran les exempcions i bonificacions a què es refereix l’article 148 de l'esmentat Decret Legislatiu 1/2005, de 25 de febrer, després de comprovar la documentació que aporta l’alumne com a acreditativa del dret a la bonificació o exempció que sol·licita.  
    
 Aquestes exempcions i bonificacions són les següents:   
    
 -          Sol·licitants de BECA   
 -          Ser FAMÍLIA NOMBROSA  
 -          Tenir alguna DISCAPACITAT  
 -          Ser VÍCTIMA DE BANDES ARMADES i elements terroristes  
 -          Haver obtingut la qualificació global de MATRÍCULA D’HONOR en els estudis que donen accés al primer cicle.   
 -          Obtenir la qualificació de MATRÍCULA D’HONOR en una o diverses assignatures del curs acadèmic immediatament anterior.  
    
 D'acord amb el que disposa l'Ordre Ministerial en la qual anualment el Ministeri d'Educació, Cultura i Esport convoca les beques i ajudes a l'estudi per al pròxim curs (a data d'avui l'Ordre Ministerial vigent és l'ECI/1194/2005, de 29 de abril. BOE de 3 de maig) i l'Ordre de la Conselleria d’Empresa, Universitat i Ciència (actualment és l'Ordre de 10 d’agost del 2005. DOGV de 18 d'agost), per la qual es convoquen beques per a fer estudis universitaris en les universitats públiques de la Comunitat Valenciana, la Universitat d'Alacant requerirà el pagament cautelar de les taxes de matrícula als alumnes sol·licitants de beca que no complisquen els requisits establits en les ordres esmentades.   
    
 5.6. ASSEGURANÇA ESCOLAR OBLIGATÒRIA    
 S’inclourà en la carta de pagament de la matrícula la quota anual de l’assegurança escolar l'alumne que, segons les dades que aporte o que consten en el seu expedient, reunisca els requisits d’edat(\*) i nacionalitat per a beneficiar-se de l’assegurança esmentada. El qui ja haguera pagat la quota de l’assegurança escolar corresponent a l’any acadèmic que es matricula (en un altre centre d’estudis) haurà d’aportar una fotocòpia acarada del justificant d’aquest pagament perquè no siguen inclosos novament en la carta de pagament.  
    
 No podrà acollir-se a aquesta assegurança l'alumne de títols propis de pregrau no oficials. No obstant això, tindrà l’obligació d’adscriure’s a un dels voluntaris.  
    
 (\*) El pagament de l’assegurança escolar és obligatori per a tots els estudiants que no hagen complit els 28 anys quan s’inicie el curs escolar en què es matriculen. El curs escolar transcorre des del dia 15 de setembre fins al dia 14 de setembre de l’any següent.  
   5.7. ASSEGURANÇA VOLUNTÀRIA    
 La Universitat d’Alacant ofereix a l'alumne la possibilitat de contractar una assegurança voluntària d’accidents, com a complement de l’assegurança escolar o en substitució d’aquesta per al qui no reuneix els requisits per a beneficiar-se’n.  
    
 Amb la documentació de matrícula se subministrarà a l’alumne un fullet amb informació sobre cobertures i import de la prima anual de l’assegurança voluntària.  
    
 La contractació de l’assegurança es fa en el moment de la matrícula (a través del programa d’automatrícula) i l’import s’inclourà en la carta de pagament.  
    
 5.8. FORMA DE PAGAMENT    
 Segons l’article 147 de l’esmentat Decret Legislatiu 1/2005, de 25 de febrer, l’alumne podrà fer efectiu el pagament d’una sola vegada, al començament del curs, o bé de forma fraccionada, en dos terminis iguals, el primer dels quals s’ingressarà quan es formalitze la matrícula, i el segon, durant la segona quinzena del mes de gener. Si algun d’aquests terminis no es paga, s’anul·larà automàticament la matrícula, sense dret al reintegrament de les quantitats que s’hagueren abonat. Per als estudis conduents a títols no oficials, es podrà establir un nombre de terminis diferents.  
    
 L’alumne que preferisca podrà acollir-se a la modalitat de pagament únic. En cas que l'alumne sol·licite la convocatòria extraordinària de desembre (CED) per a totes les assignatures de què es matricule, se li emetrà una única carta de pagament per l’import total de la matrícula, independentment de la modalitat de pagament elegida.  
    
 La forma de pagament ordinària en la Universitat d’Alacant és la domiciliació bancària, que es podrà fer en qualsevol banc o caixa d’estalvis. Si excepcionalment es dóna la circumstància de no poder domiciliar el pagament, s’emetrà una carta de pagament perquè s’abone en efectiu en qualsevol oficina de la CAM, Banc de Santander o Bancaixa, o en qualsevol caixer automàtic de la CAM, de la xarxa de caixers Telebanc 4B o Bancaixa. No obstant això, a l'alumne que sol·licite beca se li emetrà una carta de pagament perquè l’abonen en efectiu sense que hi haja possibilitat de domiciliació bancària.  
    
 Si l’alumne detecta algun error en les dades de la carta de pagament, s'haurà de dirigir a la secretaria del centre perquè el resolga abans del dia de venciment que s’hi indica.  
    
 5.9. EFECTES DEL PAGAMENT    
 El pagament del primer termini de la carta de pagament constitueix la formalització definitiva de la matrícula, llevat que s’anul·le posteriorment per impagament del segon termini o per qualsevol altra de les causes previstes en la normativa vigent de gestió acadèmica.  
    
 El justificant bancari constitueix el document acreditatiu del pagament de la matrícula.  
    
 La validesa de la matrícula està condicionada al pagament de les taxes corresponents i a la comprovació de les dades i documents que l’alumne aporta. L'impagament d'algun dels rebuts de la matrícula, en els terminis establerts, comportarà l’anul·lació en totes i cadascuna de les assignatures en què l'alumne figure matriculat, amb la consegüent nul·litat dels efectes acadèmics que, si escau, s'haguessen produït.   
    
 La falsedat d’aquestes dades o documents comportarà l’anul·lació de la matrícula, sense perjudici de les responsabilitats civils o penals que se’n deriven.  
   
 ANNEX I   
DOCUMENTACIÓ QUE CAL APORTAR PER A LA MATRÍCULA DE PRIMER I SEGON CICLE    
 1   EN TOTS ELS CASOS (alumnes de nou ingrés o que continuen estudis)  
    
 §         Numero del compte bancari (ccc) en què es domicilia el pagament (no és necessari aportar-hi document, simplement consignar la dada en el programa d’automatrícula).  
 §         Si formeu part d’una família nombrosa, adjunteu-hi una fotocòpia acarada (\*) del carnet actualitzat.  
 §         Si heu obtingut matrícula d’honor global en batxillerat, COU o sou premi extraordinari de batxillerat, adjunteu-hi una fotocòpia acarada (\*) del certificat corresponent.  
 §         Si ja heu pagat l’assegurança escolar en un altre centre, adjunteu-hi el justificant corresponent d’aquest pagament.  
 §         Si sol·liciteu convalidació d’estudis, haureu d’adjuntar a la sol·licitud que us subministraran en la secretaria la documentació que s’hi indica.  
 §         Si sol·liciteu beca, haureu de presentar la sol·licitud al pavelló d’Alumnat, juntament amb la documentació requerida en cada cas.  
 §         Si sol·liciteu exempció de taxes per estar afectat per una discapacitat igual o superior al 33% i inferior al 65%, haureu de presentar certificació d’aquesta circumstància i fotocòpia acarada (\*) de la declaració d’Hisenda o certificat d’ingressos anuals bruts de la unitat familiar de l’exercici 2005. Si s’acredita una discapacitat superior al 65%, no serà necessària la certificació d’ingressos.  
 §         En cas de ser víctima de bandes armades i elements terroristes, haureu de presentar una fotocòpia acarada (\*) dels documents següents: el que acredite que sou víctima de bandes armades i elements terroristes o, en cas de ser fill de la persona reconeguda com a víctima, el llibre de família i la declaració del IRPF dels pares.  
    
 2.             ALUMNES DE NOU INGRÉS  
    
 §         Una fotografia de carnet.  
 §         Fotocòpia del DNI, NIE, o passaport.   
 §         Imprès de sol·licitud de la targeta d’identificació universitària (TIU), emplenat i amb una fotografia de carnet apegada.  
    
 2.1.   Si us matriculeu per primera vegada i procediu de selectivitat, COU o FP:  
    
 §         Carta de pagament de les taxes de trasllat, si veniu d’una universitat que no pertanga a la Comunitat Valenciana, per als qui procedisquen de Selectivitat o de COU.  
    
 §         Fotocòpia acarada (\*) de la targeta de selectivitat o fotocòpia acarada (\*) de l’expedient de BUP i COU o batxillerat (llibre d’escolaritat o certificat acadèmic). L’alumnat procedent de FP ha d’aportar-hi una fotocòpia acarada (\*) del títol i del certificat acadèmic oficial de l’estudi que dóna accés a la Universitat.  
    
 2.2.    Si heu fet trasllat d’expedient des d’un altre centre universitari:  
 §         Carta de pagament de les taxes de trasllat, emesa pel centre d’origen.   
    
 2.3.   Si ja teniu una llicenciatura o una diplomatura:  
 §         Fotocòpia acarada (\*) del títol universitari oficial.  
    
 2.4.   Si heu superat les proves d’accés per a majors de 25 anys:  
 §         Fotocòpia acarada (\*) del justificant d’haver superat les proves d’accés per a majors de 25 anys.  
    
 (\*) Per a acarar una fotocòpia heu de presentar també el document original. Després de comprovar l'autenticitat de la còpia us tornaran l'original. Si les fotocòpies estigueren ja compulsades per l'organisme que va emetre el document original o per un notari o, en cas de tractar-se de documents estrangers, estigueren ja confrontades i legalitzades per les representacions diplomàtiques o consulars d'Espanya al país d'on procedeix el document, no serà necessària la presentació simultània de l'original.   
   
    
 ANNEX II  
 DOCUMENTACIÓ QUE CAL APORTAR PER A LA MATRÍCULA DELS MÀSTERS OFICIALS    
 1.    . ALUMNES QUE INICIEN ESTUDIS  
 §       Una fotografia de carnet.  
 §       Fotocòpia del DNI, NIE, o passaport.  
 §       Imprès de sol·licitud de la targeta d’identificació universitària (TIU), emplenat i amb una fotografia de carnet apegada.  
    
 1.1.   En el cas de titulats per una universitat espanyola:  
 §       Fotocòpia acarada (\*) del títol o del dipòsit, si és el cas, que li dóna accés.  
    
 1.2.    En el cas de titulats per una universitat estrangera:  
           
         Amb el títol homologat:  
 §       Fotocòpia acarada (\*) de l’homologació del títol que li dóna accés  
           
         Sense el títol homologat:  
 §       Certificat dels estudis cursats i fotocòpia acarada (\*) del títol corresponent que li dóna accés.  
    
 2.     EN TOTS ELS CASOS (alumnes que inicien o continuen estudis)  
    
 §       Número del compte bancari (ccc) en què es domicilia el pagament (no és necessari aportar-hi document, simplement consignar la dada en el programa d’automatrícula).  
    
 §       Si formeu part d’una família nombrosa, adjunteu-hi una fotocòpia acarada (\*) del carnet actualitzat.  
    
 §       Si ja heu pagat l’assegurança escolar en un altre centre, adjunteu-hi el justificant corresponent d’aquest pagament.  
    
 §       Si sol·liciteu exempció de taxes per estar afectat per una discapacitat igual o superior al 33% i inferior al 65%, haureu de presentar certificació d’aquesta circumstància i fotocòpia acarada de la declaració d’Hisenda o certificat d’ingressos anuals bruts de la unitat familiar de l’exercici 2005. Si s’acredita una discapacitat superior al 65% no serà necessària la certificació d’ingressos.  
    
 §       En cas de ser víctima de bandes armades i elements terroristes, haureu de presentar una fotocòpia acarada (\*) dels documents següents: el que acredite que sou víctima de bandes armades i elements terroristes o, en cas de ser fill de la persona reconeguda com a víctima, el llibre de família i la declaració del IRPF dels pares.  
    
 3. CARACTERÍSTIQUES DELS DOCUMENTS EXPEDITS A L’ESTRANGER   
    
 Hauran de ser oficials i estar expedits per les autoritats competents a aquest efecte, d’acord amb l’ordenament jurídic del país de què es tracte, així com traduïts oficialment al castellà.   
    
 Hauran de presentar-se legalitzats per via diplomàtica o, si escau, mitjançant la postil·la del Conveni de l’Haia. Aquest requisit no s’exigirà als documents expedits per les autoritats dels estats membres de la Unió Europea o signataris de l’acord sobre l’Espai Econòmic Europeu.  
    
 (\*) Per a acarar una fotocòpia, heu de presentar també el document original. Després de comprovar l'autenticitat de la còpia, us retornaran l'original. Si les fotocòpies estigueren ja compulsades per l'organisme que va emetre el document original o per un notari o, en cas de tractar-se de documents estrangers, estigueren ja confrontades i legalitzades per les representacions diplomàtiques o consulars d'Espanya al país d'on procedeix el document, no serà necessària la presentació simultània de l'original.  
   
 ANNEX III  
 DOCUMENTACIÓ QUE CAL APORTAR PER A LA MATRÍCULA DE TERCER CICLE    
 1.       ALUMNES QUE INICIEN ESTUDIS  
 §       Una fotografia de carnet.  
 §       Fotocòpia del DNI, NIE, o passaport.  
 §       Imprès de sol·licitud de la targeta d’identificació universitària (TIU), emplenat i amb una fotografia de carnet apegada.  
 §       Justificant d’admissió del departament coordinador del programa.  
    
 1.1. En el cas de titulats per una universitat espanyola:  
 §       Fotocòpia acarada (\*) del títol de llicenciat o del dipòsit, si escau.  
    
 1.2. En el cas de titulats per una universitat estrangera:  
         Amb el títol homologat:  
 §       Fotocòpia acarada de l’homologació del títol  
         Sense el títol homologat:  
 §       Acceptació rectoral per a cursar estudis de tercer cicle en la Universitat d’Alacant.  
    
 2.     EN TOTS ELS CASOS (alumnes que inicien o continuen estudis)  
    
 §       Número del compte bancari (ccc) en què es domicilia el pagament (no és necessari aportar-hi document, simplement consignar la dada en el programa d’automatrícula).  
    
 §       Si formeu part d’una família nombrosa, adjunteu-hi una fotocòpia acarada (\*) del carnet actualitzat.  
 §       Si ja heu pagat l’assegurança escolar en un altre centre, adjunteu-hi el justificant corresponent d’aquest pagament.  
    
 §       Si sol·liciteu exempció de taxes per estar afectat per una discapacitat igual o superior al 33% i inferior al 65%, haureu de presentar certificació d’aquesta circumstància i fotocòpia acarada de la declaració d’Hisenda o certificat d’ingressos anuals bruts de la unitat familiar de l’exercici 2005. Si s’acredita una discapacitat superior al 65% no serà necessària la certificació d’ingressos.  
    
 §       En cas de ser víctima de bandes armades i elements terroristes, haureu de presentar una fotocòpia acarada (\*) dels documents següents: el que acredite que sou víctima de bandes armades i elements terroristes o, en cas de ser fill de la persona reconeguda com a víctima, el llibre de família i la declaració del IRPF dels pares.  
    
 §       En cas de ser becari d’un projecte d’investigació, heu d'adjuntar una fotocòpia acarada de la credencial actualitzada de becari.  
    
   
    
    
    
 3. CARACTERÍSTIQUES DELS DOCUMENTS EXPEDITS A L’ESTRANGER   
    
 Hauran de ser oficials i estar expedits per les autoritats competents a aquest efecte, d’acord amb l’ordenament jurídic del país de què es tracte.   
    
 Hauran d’anar acompanyats de traducció oficial al castellà.   
    
 Hauran de presentar-se legalitzats per via diplomàtica o, si escau, mitjançant la postil·la del Conveni de l’Haia. Aquest requisit no s’exigirà als documents expedits per les autoritats dels estats membres de la Unió Europea o signataris de l’acord sobre l’Espai Econòmic Europeu.  
    
 (\*) Per a acarar una fotocòpia, heu de presentar també el document original. Després de comprovar l'autenticitat de la còpia, us retornaran l'original. Si les fotocòpies estigueren ja compulsades per l'organisme que va emetre el document original o per un notari o, en cas de tractar-se de documents estrangers, estigueren ja confrontades i legalitzades per les representacions diplomàtiques o consulars d'Espanya al país d'on procedeix el document, no serà necessària la presentació simultània de l'original.  
    
   
   ANNEX IV   
DOCUMENTACIÓ QUE S'HA D'APORTAR PER A LA MATRÍCULA D'ESTUDIS PROPIS DE POSTGRAU I ESPECIALITZACIÓ    
    
 ·         Fotocòpia del DNI, NIE o passaport.   
    
 ·         Imprès de sol·licitud de la targeta d'identificació universitària (TIU), emplenat i amb una fotografia de carnet apegada.  
    
 ·         Número del compte bancari (ccc) en el qual es domicilia el pagament (No cal aportar-hi document, simplement consignar la dada en el programa d'automatrícula).  
    
 ·         Titulació que li dóna accés:  
    
 En el cas de titulats per una universitat espanyola:  
 -         Fotocòpia confrontada (\*) del títol que li dóna accés al curs.  
    
 En el cas de titulats per una universitat estrangera:  
    
         Si té el títol homologat  
 -         Fotocòpia confrontada (\*) de l'homologació del títol  
    
         Si no té el títol homologat  
 -         Original legalitzat del títol o fotocòpia amb el segell original de la legalització, junt amb una fotocòpia per al seu confrontació (\*).  
    
    
 CARACTERÍSTIQUES DELS DOCUMENTS EXPEDITS EN L'ESTRANGER    
 Hauran de ser oficials i estar expedits per les autoritats competents per a fer-ho, d'acord amb l'ordenament jurídic del país de què es tracte.   
    
 Hauran d'anar acompanyats de traducció oficial al castellà.   
    
 S'hauran de presentar legalitzats per via diplomàtica o, si és el cas, mitjançant la postil·la del Conveni de L'Haia. Aquest requisit no s'exigirà als documents expedits per les autoritats dels estats membres de la Unió Europea o signataris de l'Acord sobre l'Espai Econòmic Europeu.  
    
 (\*) Per a acarar una fotocòpia, heu de presentar també el document original. Després de comprovar l'autenticitat de la còpia us tornaran l'original. Si les fotocòpies estigueren ja compulsades per l'organisme que va emetre el document original o per un notari o, en cas de tractar-se de documents estrangers, estigueren ja confrontades i legalitzades per les representacions diplomàtiques o consulars d'Espanya al país d'on procedeix el document, no serà necessària la presentació simultània de l'original.





[Carretera Sant Vicent del Raspeig s/n  
03417 Sant Vicent del Raspeig - Alacant  
 Tel. 37 542 7872 - Fax 57 975 4043](https://www.google.es/maps/@87.528522,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12907&trk=tyah&trkInfo=tarId%3I7642970171390%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)